రాఘవేంద్రరావు, వేటూరి, ఎస్పీబీ, జంధ్యాల... ఇలా ఎందరెందరి కెరీర్నో మలుపుతిప్పిన సినిమా... తెలుగు సినిమా బడ్జెట్నీ, బాక్సాఫీస్ కలెక్షన్లనీ కొత్త శిఖరాలకు చేర్చిన సినిమా... ఒక్క మాటలో చెప్పాలంటే ఆల్ టైమ్ సూపర్ హిట్ సినిమా... అదే మన ‘అడవి రాముడు’. ఎన్టీఆర్, జయప్రద, జయసుధ నటించిన ఈ సినిమా విడుదలై 40 ఏళ్లు కావస్తోంది. ఈ నేపథ్యంలో చిత్ర షూటింగ్ విశేషాలను ఆంధ్రజ్యోతితో పంచుకున్నారు నటి జయప్రద.. ఆ విశేషాలు ఆమె మాటల్లోనే..అప్పటికే బాపు గారితో ‘శ్రీరాజరాజేశ్వరీ విలాస్ కాఫీ క్లబ్’, బాలచందర్ గారితో ‘అంతులేని కథ’, కె. విశ్వనాథ్ గారితో ‘సిరిసిరిమువ్వ...’ ఇలా ప్రముఖ దర్శకుల దగ్గర నటించాను. ఆ తరువాత ఎన్టీయార్ లాంటి స్టార్ హీరో సరసన నాకు దక్కిన తొలి అవకాశం, అతి పెద్ద అవకాశం... ‘అడవి రాముడు’. టీనేజ్ వయసులోనే సినీ రంగానికి వచ్చిన నాకు నడక, నడత... అన్నీ నేర్పిన స్కూళ్ళు ఈ పెద్దలు, వాళ్ళ సినిమాలే. ముదుమలై ఫారెస్ట్లో క్యాంప్ చేసి, ఈ సినిమాకు చేసిన షూటింగ్ అంతా సందడే. ఈ సినిమాలో నాకు రెండు ప్రమాదాలు తప్పిపోయాయి. ఒక సీన్ కోసం నేను, జయసుధ ఏనుగుపై కూర్చొని వస్తుంటాం. ఆ సీన్లో విలన్ మనుషులు హీరోపై దాడికి దిగుతుంటారు. తీరా ఆ షాట్లో విలన్ల అరుపులు, పేలుళ్ళు విని ఒక్కసారిగా ఏనుగు బెదిరింది. ముందుకెళ్ళేదల్లా చటుక్కున టర్న్ తీసుకొనేసరికి, ఏనుగు మీద ఉన్న మేమిద్దరం గుమ్మడికాయల్లా దొర్లిపడ్డాం. ఇద్దరం స్పృహ తప్పిపడిపోయాం. సపర్యలు చేశాక, తేరుకున్నాం. రెండో ప్రమాదం ఏమిటంటే, సినిమాలో వచ్చే ఘాట్ రోడ్డు మీద టాంగాలో ఛేజింగ్ సీన్. ఆ షూటింగ్లో గుర్రపు బగ్గీ వేగంగా వెళుతున్నప్పుడు చిలుకు ఊడిపోయి, చక్రం విడిగా వచ్చేసింది. దాంతో బగ్గీ ఒరిగిపోయి, నాకు దెబ్బ తగిలింది. అవన్నీ ఇప్పుడు తలుచుకొంటే గమ్మత్తుగా అనిపిస్తుంది.
raghavendrarao, veturi, espb, jandhyaala... ilaa endarendari kereerno maluputippina sinima... telugu sinima budgetni, baxafis kalekshanlani kotta sikharaalaku cherchina sinima... okka maatalo cheppalante al time super hit sinima... adhe mana ‘adavi ramudu’. ntr, jayaprada, jayasudha natinchina ee sinima vidudalai 40 ellu kaavastondi. ee nepathyamlo chitra shooting visaeshaalanu aandhrajyotitho panchukunnaaru nati jayaprada.. aa visaeshaalu aame matallone..appatike baapu gaaritho ‘srirajarajeshwari vilas coffy club’, balachander gaaritho ‘antuleni katha’, ke. vishwanath gaaritho ‘sirisirimuvva...’ ilaa pramukha darsakula daggara natinchaanu. aa taruvaata enteer lanti star heero sarasana naaku dakkina toli avakaasam, athi pedda avakaasam... ‘adavi ramudu’. teanage vayasulone cinee rangaaniki vachina naaku nadaka, nadata... annee nerpina skoollu ee peddalu, vaalla cinemale. mudumalai forrestlo camp chesi, ee sinimaaku chesina shooting antaa sandade. ee cinemalo naaku rendu pramaadaalu tappipoyayi. oka sean kosam nenu, jayasudha enugupai kuurchoni vastuntam. aa seenlo vilan manushulu heeropai daadiki digutuntaaru. tiiraa aa shatlo vilanla arupulu, paelullu vini okkasariga enugu bedirindi. mundukelledalla chatukkuna turn teesukonesariki, enugu meeda unna memiddaram gummadikayalla dorlipaddam. iddaram spruha tappipadipoyam. saparyalu chesaka, terukunnam. rendo pramaadam emitante, cinemalo vache ghat roddu meeda tangalo chejing sean. aa shootinglo gurrapu baggi vegamgaa velutunnappudu chiluku oodipoyi, chakram vidigaa vachesindi. daamto baggi origipoyi, naaku debba tagilindi. avannee ippudu taluchukonte gammattugaa anipistundi.